ABAVUBUKA ababadde baagala okwefunira omuwala gwe baagulidde omwenge bakiguddeko omu ku bbo bw'akubiddwa n'awulubala ffeesi.
Ggaayi ono amanyiddwa nga Juma Nature omutuuze ku Kaleerwe ye yakiguddeko. Bwe yabadde n'abavubuka abalala, baatutte omuwala mu bbaala ne bamugulira omwenge era bwe baalabye atamidde ne baagala bamulyewo 'ove'.
Omu ku badduukirize eyategeerekeseeko erya Yasini yakutteko Juma n'amukuba bubi nnyo n'omwenge ne gumuggwaako kyokka abalala ne badduka.
Juma yasoose kulowooza nti agudde mu babbi anti nga tajjukira kibaddewo okutuusa lwe baamututte mu ddwaaliro e Mulago.
Juma y’omu ku bamenyi b’amateeka ababadde banoonyezebwa poliisi y’oku Kaleerwe nga n’ekifaananyi kyatimbibwa ku poliisi kw'abo abanoonyezebwa.
lug_Latn lug_Latn lug_Latn lug_Latn lug_Latn